section_heading: Povijest
paragraph_text: Kad je počelo nedostajati radne snage lokalni trgovci i zemljoposjednici počeli su naseljavati pripadnike plemena Antesaka, Antemoro i Antandroj, tako da je današnja Mahajanga kozmopolitski grad u kojem danas žive pripadnici gotovo svih 18 etničkih skupina koje žive na Madagaskaru i brojni potomci mozabičkih robova. thumb|left|240px|Pogled na promenadu uz obalu nakon katastrofalnog [[uragana Gafilo iz 2004.]] Suvremena Mahajanga počela se formirati tek oko 1880. kad se tu naselila zajednica od oko 200 trgovaca s Indijskog potkontinenta. Oko njih je vladala zbrka, osobito oko njihova pravnog statusa, jer su se oni najčešće izjašnjavali kao malegaški domoroci kako bi izbjegli zakone protiv robovlasništva i gradnju kamenih kuća. Tada je bila zabranjena podanicima Britanskog Carstva, dok su za plovidbu do obližnje afričke obale rabili jedrenjake s francuskom zastavom. Od tad počinje ubrzano naseljavanje grada u koji su se doselili brojni muslimani s Indijskog potkontinenta; Kodže, ismailiti Bohore, a kasnije i hinduisti. Francuzi su zauzeli Mahajangu 1895. i iz nje započeli zauzimanje Madagaskara. U gradu je 1911. živjelo 4 480 Indijaca, a to je tad bilo 21% ukupnog stranog stanovništva (oni su bili druga po veličini zajednica stranaca nakon Francuza). Nakon nacionalizacije privatnih poduzeća 1970., mnogi indijski trgovci bili su prisiljeni napustiti Mahajangu, oni koji su ostali uglavnom su bili siromašni i neobrazovani. Pretpostavlja se da su indijski trgovci do 2000. nadzirali 50-60% gospodarstva zemlje, što ih je učinilo metom revolta sedamdesetih godina 20. stoljeća.